
„Another Day“ eftir Onnu Þorlöksdóttur. 


„Ekkert auga hefur 
nokkru sinni sólina 
litið án þess að vera 
sólarættar né fær sál 
séð fegurðina án 
þess að vera sjálf 
orðin fögur.“ 


Morgunblaðið /Eirar Faiur 





„Operation Wandering Soul" eftir Ernest Gusella. „Wall and a Floor“ eftir Þór Elis Pálsson. „Happenstance" eltir Gary Hill. 


VÆNGJAÐ 
AUGA 


Nýlistasafnið er undirlagt þessa dagana af myndbandalist og gern- 
ingum. Vika er búin af sextán daga dagskrá og vika enn til loka. 
Um 150 aðilar taka þátt í sýningu Nýlistasafnsins, þar at fæst um 
helmingur við margs konar gerninga. Og afleiðingarnar eru reimleikar 
á öllum hæðum safnsins, sem staldra óneitanlega við í kolli sjáanda: 


Kona birtist, samsett út ljósútgeislan og rafeindaflökti, tré bærast í 
gegnum hana. Tölvunnin form ferðast gegnum hamrabelti og höf, 
eldfjall gýs í lyftu, svipmyndir frá innkaupalerð í fjarlægri heimsálfu 
breytist í martraðarkennt flug gegnum neðanjarðarheim. | svörtu tómi 
springa út einföld form sem hlýða vélgengum skipunum raddar. 

ljóðrásin útvarpar áróðursræð- 

um nasista, ljóðaþulum, óskilj- 
anlegum sönglandi eða rafeindalegri 
tónlist. Hér er um að ræða formræna 
uppstokkun hins kunnuglega í um- 
hverfi okkar. Uppstokkun sem í senn 
er lituð súrrealisma og sjónvarps- 
mengun. Myndmál listasögunnar og 
afþreyingarinnar er togað og teygt. 
Myndheildirnar eru annars vegar 
ofhlaðnar og hins vegar strípaðar 
þeim þáttum sem setja þær í sam- 
hengi við önnur form. Þetta er 
stefnumót tegundanna og það er 
reynt á margt þanþolið. Allt liggur 
þó undir hatthvolfi myndbandalistar. 
Nýlistasafnið leggur til húsnæði 
og frumkvæði sem er þó frekar eins 
og segull sem enginn veit hvaða 
málmhlutir festast við. „Við skrifuð- 
um bréf til hinna 150 félaga safns- 
ins,“ segir Ragnheiður Ragnarsdótt- 
ir, en hún var fyrir skömmu ráðin 
sem rekstrarstjóri Nýlistasafnsins, 
„og reifuðum þar hugmyndir okkar 
að sýningu. Þetta barst síðan út og 
ýmsir tengiliðir erlendis voru virkjað- 
ir til að krækja í þekkta listamenn 
á þeim slóðum. Árangurinn kom jafn- 
vel okkur á óvart og má segja að 
við höfum opnað skúffu sem lista- 
mennirnir fylltu síðan, hver á sinn 
hátt, og við vissum raunar lítt á 
hverju við áttum von. Eitt það 
ánægjulegasta við dagana sextán er 
að hér raðast saman kornungir og 
gamalreyndir listamenn, þannig að 
úr verður samkrull og tjáskipti sem 
eru alltaf til gagns og bóta.“ Safnið 
stendur einnig fyrir bókakynningum 


úr einkasöfnum, útgáfu sýningar- 


skrár, fyrirlestrum og ýmsu öðru Í 
svipuðum dúr. Að sögn Ragnheiðar 
hefur safnið ennfremur fengið um 
tug myndbanda eftir heimsfræga 
vídeð-listamenn að gjöf, þar af eru 
myndverk nokkurra frumkvöðla á 
þessu sviði, eins og t.d. Steinu og 
Woody Vasulka, Gary Hill og Ernest 
Gusella, og á hún von á að fleiri 
bönd bætist við sem gætu orðið vísir 
að myndbandasafni innan Nýlista- 
safnsins. 

„ Vídeð-listin krefst þess að fólk 
horfi á hana sem list en ekki sem 
upplýsingastreymi eða afþreyingu, 
þetta er spurning um að koma með 
réttu gleraugun og þannig eiga ein- 
kunnarorð sýningarinnar, sem við 
sækjum til Plotinusar vel við; „Ekk- 
ert auga hefur nokkru sinni sólina 
litið án þess að vera sólarættar né 
fær sál séð fegurðina án þess að 
vera sjálf orðin fögur.““ 


LJÓSIÐ KEMUR AÐ INNAN 


Myndbandalistina er hægt að 
rekja um þrjá áratugi aftur í tímann 
og sjálfsagt lengur ef menn vilja 
taka tilraunir með 8mm og 16mm 


kvikmyndatökuvélar með í reikning- 


inn, Listin skýtur í raun fyrst rótum 
þegar tæknin kemst á aðgengilegt 
stig og stendur fleirum en fagmönn- 
um til reiðu. Þar má nefna klippibún- 
að, upptökubúnað sem tekur myndir 


Tékkneski rithöfundurinn Ivan Klíma 


í viðtali v 





MAN KUMA 


Tékkneskar 
bókmenntir 
eru ekki 
pólitiskar 


tóku þátt í gerningum síðustu helgar. 





Leikkonukrílin (Harpa og Ásta Arnardætur og Bára Lyngdal Magnúsdóttir) 





sem hægt er að skoða svotil sam- 


stundis án tímafrekrar framköllunar, 
meðfærilegan hljóðbúnað o.s.frv. 
Áferð og eðli skilaboðanna eru líka 
önnur. Í sjónvarpsmiðlinum er lita- 
skalinn frábrugðinn í uppbyggingu 
frá því sem gerist á filmu, skermur- 
inn sýnir rafeindapunkta en ekki 
myndaramma, hann er alþakinn 
röndum, skerpan er önnur og ljósið 
kemur að innan, með myndinni. 
Listamenn eiga í sífelldri baráttu 
við efnivið listsköpunar sinnar. Menj- 


"ar þeirrar baráttu hafna annaðhvort 


t glatkistum eða. í sýningarsölum í 


mynd sköpunar. Þegar fengist er við 


myndbandalist (þar sem myndbandið 


er miðill og flytur skilaboð í sjálfu 
sér) tekst listamanninum að ská- 
skjóta sér undan olíunni, striganum, 


 glerinu, leirnum eða öðru því hráefni 


sem telst hefðbundið, en getur þó 
samtímis virkjað þessi efni í þágu 
þeirrar lausnar sem hann kýs verki 
sínu hverju sinni. Samþætting and- 


'stæðra þátta fæðir af sér ný af- 


kvæmi og myndbandalist vaggar á 
jöðrum hinna ýmsu listgreina, í senn 
háð þeim og óháð, í senn fjóvguð 
af þeim og þjökuð. Sumir halda því 
statt og stöðugt fram að um leið og 
efniviður hefur öðlast viðurkenningu 
af hálfu listamanna og áhorfenda sé 
hann úr sér genginn og rýri þar af 


‘uğu nokkrir íslenskir 


leiðandi verkin. Trúi menn þessu 
hefst leit að nýjum éfnivið með nýjum 
eðlismassa og nýrri áferð. Mynd- 
bandalistin fyllir fljótlega þriðja ára- 
tuginn og hlýtur samkvæmt því að 
nálgast úreldingu, en nýtur samt 
þeirrar þversagnar að vera að mörgu 
leyti óplægður akur. Auk þess bjóða 
nýjungar í tækni upp á endurnýjun 
miðilsins og er þróunin stöðugt í átt 
til tæknilegrar fullkomnunar. Mynd- 
bandalistin er þó þess vegna þeim 
annmörkum háð að vera dýr í rekstri 


og vinnslu sem hefur leitt til þess 


að ýmsir erlendir forkólfar hennar 
hafa leitað á náðir auðmagnsins eft- 
ir sporslum og styrkjum. Kunnir 
vídeó-listamenn vinna verk sín vart 
annars staðar. en í fullkomnum 
myndverum sem eru í eigu stórfyrir- 
tækja eins og t.d. Sony, Fyrirtækin 
sækjast Í raun og veru eftir sam- 
vinnu við vídeó-listamenn, Þetta er 
ekki eins neikvæð þróun og margur 
myndi ætla. Samvinnan byggist á 
þeirri trú fyrirtækjanna, að lista- 
mennirnir geti betur en aðrir sýnt 


möguleika tæknibúnaðarins og átt 


einnig þátt í að þróa nýjar aðferðir 
sem tæknimenn fyrirtækisins geti 


síðan nýtt fyrir „hagkvæmar lausn- 


í mé 


ir“. | 
VITUNDARFLÆÐI Í MYNDUM 
Erlendis hófust tilraunir í listinni 


„4. gjarnan sem skrásetning á gjörning- 


um eða uppákomum, en færðust síð- 
an nær listamanninum. Þannig var 
upptökuvélinni t.d. beint að smáatr- 
iðum á líkamshlutum, ógreinanlegri 
hreyfingu þeirra o.s.frv. Þegar út- 
færslur urðu metnaðarfyllri og tækn- 
in hlóð utan um sig bötnuðu vita- 
skuld gæði verkanna. Ný listgrein 
laukst upp. Verkin urðu að einhvers 
konar frjálsu vitundarflæði í mynd- 
um og tónum, óháð rökrænni fram- 
vindu. 

Á ofanverðum 8. áratugnum vökn- 
listamenn, 
flestir ungir að árum, seinlega til 
vitundar um möguleika vídeóð-listar- 
innar og þess sem þegar var búið 
að afreka á sviði hennar. Þannig eru 


.á milli 10 og 15 ár síðan t.d. Þór 


Elís Pálsson og Ásta Ólafsdóttir luku 
námi í fræðum tengdum myndband- 
alist í Maastricht í Hollandi og stilltu 
fókusinn á sjónvarpsskjáinn. Þessir 
listamenn og aðrir þeir sem fengist 
hafa við vídeð-list mættu þó yfirleitt 
sinnuleysi landa sinna og sætir nokk- 
urri furðu að Íslendingar hafi ekki 
tekið þessa listgrein upp á sína arma, 
miðað við ást þeirra á tækni og nýj- 
ungum. Nú eru nokkrir Íslendingar 
í námi erlendis sem miðast nær ein- 


„göngu að öðlast verk- og Eg 


ingu á miðlinum. 
TÍMI OG HREYFING 


Eitt — höfuðviðfangsefn mynd- 
bandalistar er tíminn. Mjög margir 
þeirra listamanna sem vinna með 


vídeó eru í leit að fallegri hreyfingu 
þar sem klipping og tímasetningar 


skipta óhjákvæmilega máli. Það er 


ekki verið að búa til línulega sögu, 
heldur felst kjarninn í samhljómi eða 
myndröð breytinga, þar sem endur- 
tekning, hreyfimynstur, breytilegt 
rými, hljóð, texti og litur eru lykilatr- 
iði. 

Nálgun listamanna ber þó sterk 
einstaklingseinkenni og því til sönn- 
unar má taka dæmi af nokkrum er- 
lendum listamönnum sem eiga bönd 
í Nýlistasafninu: 

Gary Hill er minimalískur í verkum 
sínum og er greinilega að smeygja 
einhverri hugsun í gegnum list sína, 
hugsun sem er afskaplega bundin 
orðinu, bæði hinu ritaða og talaða. 
Í því skyni blandar hann saman tali 
og texta er rekast á, leysir upp línur 
og orð eða ítrekar boðskapinn með 
einföldu og fáguðu myndmáli. Peter 
Bishop notfærir sér möguleika 
teiknimynda og brúðugerð með 
kröftugum árangri sem ber svip af 
myndskreytingu við rokkmyndbönd, 
en Vaskula-hjónin blanda saman 
hversdagslegum myndum frá ýmsum 
heimshornum við viðsnúning flatar- 
ins, skrumskælingu hans og fleygun, 
ásamt margvíslegum skírskotunum 
í heimsmálin og umhverfi sitt. 


EKKI VIÐ HÆFI BARNA 


En fleira er á boðstólum en mynd- 
bandagláp. Ymislegt er líka á seyði 
Í gerningum á dögunum sextán. 
Gerningar eru ævagamalt listform 
sem blundar annað slagið, eins og 
það þreytist. Formið fékk raunveru- 
lega viðurkenningu á 7. áratug aldar- 
innar, þó að það hafi m.a. skotið upp 
kollinum í meðförum fúturista, dada- 
ista og súrrealista á fyrstu tugum 
aldarinnar. Hin líkamlega tjáning var 
nokkurs konar deigla hugmynda og 
tilrauna sem listamennirnir drógu 
síðan lærdóm af þegar þeir fengust 
við áþreifanlegri efnivið. Tilgangur 
gerninga, að frátöldum þeim mark- 
miðum sem fólgin eru í sjálfri athöfn- 


inni eða framkvæmdinni, er gjarnan 


sá að storka stöðnuðum listformum 
og flytja listsköpun til fólksins. 
Tengsl listamanns og áhorfanda geta 
þannig verið  milliliðalaus og fela 
bæði túlkun í sér og yfirlýsingu án 
skýringa. Öll meðul eru leyfileg og 
er hið ávænta einn ríkasti þátturinn 
í gerningum, hvort sem unnið er 
samkvæmt handriti eða spunanum 
leyft að ráða ferðinni. Til gamans 
má geta um tvo þeirra gerninga sem 
framkvæmdir verða í Nýlistsafninu 
á næstu dögum. Listakonan Rúrí, 
sem var ein af brautryðjendum gern- 
inga hérlendis en hefur ekki látið til 
sín taka á því sviði um allnokkurt 
skeið, ætlar að endurnýja forn kynni 
á morgun, sunnudag. Gerningur 
Rúríar er ekki ætlaður börnum, því 
hann fæst að sögn hennar við hluti 
sem þau hafa ekki þroska til að 
meðtaka. Einnig mun gerningalist- 
inni bætast nýir kraftar, s.s. Í mynd 
listfræðingsins Halldórs B. Runólfs- 


sonar er dregur upp Babelsturninn 
næstkomandi laugardag, 10. sr 


ið Kjell Olaf Jensen. 


ings. Folk á von 


Eftir Kjell Olaf Jensen 


KAFKA-fræðingurinn Ivan Klíma 
er ef til vill einn helsti rithöfundur 
Tékklands nú um stundir; flestar 
bækur hans teljast, eins og gefur 
að skilja, til „neðanjarðarbók- 
mennta“. Skáldsögur hans „Ást 
og rusl“ og, Dómari af náð“, ásamt 
smásagnasafninu „Mín gullnu 
handverk“, hafa verið þýddar á 
norræn mál. 


He ætti samband bókmennta 
og pólitíkur að vera, Ivan 
Klíma? 

Þetta er flókin spurning sem eigin- 
lega er hægt að svara hvernig sem 
er. Maður getur bara lýst sinni eigin 
reynslu og mín reynsla er sprottin 
úr tengslum bókmennta og almenn- 
á því að allt sem 
skrifað er „neðanjarðar“ sé pólitískt; 
þetta þykir mér óheppilegt. Ríkis- 
bákn er langtum yfirborðslegra en 
nokkur rithöfundur getur leyft sér 


að vera. Þannig hafa væntingar fólks 


afvegaleitt rithöfundana. Margir höf- 
undar hafa streist á móti þessum 

þrýstingi -og skrifað um vandamál- 
in út frá eigin skilningi, eigin vitund. 
Flestar þeirra bóka sem komu út 
utan forlaga í Tékkóslóvakíu (sam- 
tals u.þ.b. 1.000 titlar) voru ópólitísk- 
ar. Vitanlega er raunveruleikinn þar 
líka sem baksvið en það þýðir auðvit- 


að ekki að verkin séu pólitísk. Pólsk- - 
ar bókmenntir eru mun pólitískari. 


Almannamenning 


Eru Tékkar hræddir um að bók- 
menntirnar verði of pólitískar? 

Havel forseti var afar pólitískur 
höfundur en þar að auki fundvís á 
góðar, bókmenntalegar líkingar. En 
í einu af bestu leikritum hans,,F- 
reistingunni“, er það bara endirinn 
sem er pólitískur; sjálfur hefði ég 
fremur. búist við háspekilegum endi. 


1 Póllandi eru hefðirnar allt aðrar, 


þar hafa aðall og menntamenn verið 
burðarás menningarinnar; pólskir 
menntamenn mynda lokaðan hóp. 
Tékkneska hefðin samanstendur af 
almanna-bókmenntum, almanna- 
menntamönnum. Málin eru brotin til 
mergjar á kránum af háum sem lág- 
um. Rithöfundarnir verða ekki eins 
fjarlægir, hafa minni tilhneigingu til 


að sökkva sér ofan í umræður um 
. valdatafl. Þetta er ekki það sama og 


yfirborðsmennska. Ég er þeirrar 


skoðunar að bókmenntir þurfi hreint 


ekki að vera fullar af hástemmdum 
pælingum; slíkt er fyrir heimspek- 
inga og esséi-höfunda að takast á 


' við. Tékkneskir höfundar notuðu lík- 


inguna fram til 1968, eftir það varð 
hún óþörf; Við urðum að hverfa ofan 
í jörðina hvort eð var. Um pólitíkina 
fjölluðum við í greinum og esseium. 

En bækur þínar fjalla oft um 
vanda rithöfundarins. 

Já en þá eru örlög rithöfundarins 
örlög einstaklings og lýsa um leið 
fáránlegum aðstæðum. Jú jú það er 
pólitískur broddur í bókunum. Smá- 
sagan „Smyglari segir frá“ er sjálfs- 
ævisöguleg að öðru leyti en því að 


ég læt sögumanninn vera diplómat. 


Að smygla bókum er pólitísk athöfn 
en sýnir um leið mannlegar aðstæð- 
ur. Það er áhættusamt, hættulegt 
og svo framvegis. Það væri útilokað 
að skrifa án þess að minnast á að- 
stæðurnar — þetta kann að virðast 
framandlegt í augum vestrænna les- 
enda. Eg reyni alltaf að koma beint 
að efninu og skrifa alltaf með tékk- 
neskan almenning í huga. Milan 
Kundera skrifar fyrir almenning í 
öðrum löndum. Til þess hefur hann 
óskoraðan rétt en mér finnst ákveðin 
hætta felast í því að allar bókmennt- 
ir verði alþjóðlegar eins og til að 


mynda þessar alþjóðlegu hótelkeðjur. 
= Ferst menningin? | 


En skrifar höfundurinn ekki meira 
út frá sjálfum sér en lesendum? 

Jú en hann verður náttúrlega að 
ná til lesenda líka. Ég reyni til dæm- 
is að forðast að þreyta fólk, legg 
mig fram við að stytta mál mitt eft- 
ir föngum. 

Hverjir skipa flokk óskalesenda í 
Tékklandi? 

Eg hef átt marga vini, ekki síst 
unga vini sem hafa komið og fengið 
lánaðar bannlýstar bækur — fólk sem 
naut þess að lesa en ekki bókmennta- 
vitar. Einn var járnbrautarstjóri — 
hann varð líka að persónu í einni af 
sögunum í „Mínum gullnu handverk- 
um“. 

Hafa aðstæður þínar breyst mikið 
eftir byltinguna? 

Ekki innra með mér — en ég er 
glaður yfir að búa loks í frjálsu sam- 
félagi. Menningarlífið býr hinsvegar 
við all flóknar aðstæður eins og er. 
Allt er frjálst en ungum höfundum 
reynist jafn erfitt og áður að fá sig 
útgefna, vegna  markaðsaflanna. 
Þjóðfélagið er jafn bláfátækt og fyrr. 
Menntafólk hefur verið — og er — 
gróflega undirborgað á sama tíma 
og verðlag æðir uppávið. Enginn 
hefur efni á að fara í leikhús eða 
kaupa bækur. Fólk er vant öðrum 
aðstæðum á bókamarkaðnum. Nú 





